ઓલ ઇન્ડિયા લીગલ સર્વિસ સોસાયટીના ડાયરેક્ટર સેમસન ક્રિશ્ચિયને જણાવ્યું હતું કે ‘સમભાવ મેટ્રો’માં પ્રકાશિત થયેલા અહેવાલ બાદ આજે મૃતક ગ્રેસમ સોલંકીની દફનવિધિ તાત્કાલિક ધોરણે કરવા માટે પ્રયત્નો કરાશે. ઉપરાંત ખ્રિસ્તી ધર્મના તમામ પંથના મૃતકોની દફનવિધિ માટે કલેક્ટરે જાહેરનામું બહાર પાડ્યું છે તે કબ્રસ્તાનમાં દફનવિધિ માટે ના પાડનાર તમામની સામે પગલાં લેવા માટે આજે પોલીસ કમિશનર અને કલેક્ટરને મળી તેઓની સામે પગલાં લેવાની માગ કરવામાં આવશે. આ બાબતે પોલીસ અધિકારીઓ સાથે ‘સમભાવ મેટ્રો’ દ્વારા વાતચીત કરવાનો પ્રયત્ન કરવામાં આવતાં અધિકારીઓ દ્વારા ફોન ઉપાડવામાં આવતા નથી તેમજ ફોન કાપી વાત કરવા તૈયાર નથી.